b'\n_START_ARTICLE_\nMarija Breznik\n_START_SECTION_\n\xc5\xbdivljenje in delo\n_START_PARAGRAPH_\nV Ljubljani se je izu\xc4\x8dila za trgovko. Zaradi bolezni ji je kmalu za\xc4\x8del pe\xc5\xa1ati vid, dokler ni popolnoma oslepela. Po drugi svetovni vojni se je aktivno vklju\xc4\x8dila v delo na okrajnem odboru Zveze slepih Slovenije Ljubljana in veliko prispevala k razvoju organizacije. Petnajst let je bila tudi predsednica Zveze slepih Slovenije. Med njenim predsedovanjem je organizacija dosegla skokovit napredek pri zaposlovanju slepih, kulturnoprosvetnih dejavnostih, prepoznavnosti organizacije v javnem \xc5\xbeivljenju in \xc5\xa1e posebno v skrbi za slepe in slabovidne \xc5\xbeenske. Na njeno pobudo je zveza za\xc4\x8dela izdajati poseben \xc4\x8dasopis v brajici, ki obravnava \xc5\xbeensko tematiko. V tem \xc4\x8dasu se je za\xc4\x8del razvijati tudi poseben program ohranjevanja zdravja v domovih oddiha Zveze, zlasti na Okroglem pri Kranju ter v Piranu, pridobljen pa je bil tudi dom oddiha v Izoli, ki se v spomin nanjo imenuje po njej. Skrbela je za razvoj in aktivnej\xc5\xa1o vlogo medob\xc4\x8dinskih dru\xc5\xa1tev v Sloveniji in med njenim predsedovanjem je Zveza slepih Slovenije raz\xc5\xa1irila svojo skrb tudi na slabovidne ljudi v Sloveniji.'